Der er tale om en fremgang på lige knap en pct. passagerer i hele 2011 til i alt 263.121 passager, mens også antallet af fragter med Læsø-færgen er steget. Antallet af overførste fragtmeter steg knap 4 pct. sidste år, til i alt 30.524 meter. Tallene er med til at sikre, at indtægterne er steget med 3 pct. i forhold til sidste år til 30,8 mill. kr., hvilket er omkring 0,6 mill., mere end budgetteret. Tallene lover godt for 2012, hvor der med indkøbet af ny reservefærge vil blive større kapacitet i højsæsonen. Færgeselskabets nye reservefærge Ane Læsø ligger p.t. i Frederikshavn, men forventes at sejle på værft i Danmark i løbet af 14 dage. Ombygningen af havnene i Vesterø og Frederikshavn er i gang, således at Ane Læsø kan indsættes i driften fra påsken i år.

Opsummering:
Færgeselskabet Læsø K/S kan sole sig i en fremgang for såvel passagerer som personbiler til og fra Kattegat-øen hele sidste år. 